На основу члана 52. став 5. Закона о порезу на додату вредност („Службени гласник РС”, бр. 84/04, 86/04-исправка, 61/05, 61/07, 93/12, 108/13, 68/14-др. закон и 142/14),

Влада доноси

У Р Е Д Б У

О ИЗМЕНАМА УРЕДБЕ О КРИТЕРИЈУМИМА НА ОСНОВУ КОЈИХ СЕ УТВРЂУЈЕ ШТА СЕ, У СМИСЛУ ЗАКОНА О ПОРЕЗУ НА ДОДАТУ ВРЕДНОСТ, СМАТРА ПРЕТЕЖНИМ ПРОМЕТОМ ДОБАРА У ИНОСТРАНСТВО

Члан 1.

У Уредби о критеријумима на основу којих се утврђује шта се, у смислу Закона о порезу на додату вредност, сматра претежним прометом добара у иностранство („Службени гласник РС”, бр. 124/04, 27/05 и 4/13), у члану 1. речи: „бр. 84/04, 86/04-исправка, 61/05, 61/07 и 93/12” замењују се речима: „бр. 84/04, 86/04-исправка, 61/05, 61/07, 93/12, 108/13, 68/14-др. закон и 142/14”.

Члан 2.

Члан 3. мења се и гласи:

„Члан 3.

Oбвезником ПДВ који претежно врши промет добара у иностранство сматра се и обвезник ПДВ који је у периоду од 1. јануара текуће године до истека пореског периода за који подноси пореску пријаву извршио извоз добара чија је вредност у односу на укупан промет добара и услуга у истом периоду већа од 50%, односно најмање 10.000.000 евра.

Утврђивање претежног промета добара у иностранство обвезник ПДВ из става 1. овог члана врши за сваки порески период текуће године.

Обвезник ПДВ из става 1. овог члана утврђује вредност извршеног извоза добара и вредност укупног промета добара и услуга на основу података из пословних књига за текућу календарску годину, а које води у складу са прописима о рачуноводству.”

Члан 3.

Члан 3а брише се.

Члан 4.

У члану 4. став 1. мења се и гласи:

„Обвезник ПДВ из члана 2. став 2. ове уредбе, доставља надлежном пореском органу, уз пореску пријаву ПДВ за порески период текуће године у којем је поднео финансијски извештај за претходну календарску годину састављен у складу са прописима о рачуноводству, податке од значаја за утврђивање шта се сматра претежним прометом добара у иностранство на Обрасцу ПИД ПДВ – Претежан извоз добара у иностранство, који је одштампан уз ову уредбу и чини њен саставни део.”

У ставу 2. речи: „члана 3а” замењују се речима: „члана 3.”, а речи: „за месецˮ замењују се речима: „за порески периодˮ.

Став 3. брише се.

Члан 5.

У Обрасцу ПИД ПДВ – Претежан извоз добара у иностранство, који је одштампан уз Уредбу о критеријумима на основу којих се утврђује шта се, у смислу Закона о порезу на додату вредност, сматра претежним прометом добара у иностранство („Службени гласник РС”, бр. 124/04, 27/05 и 4/13), речи: „**УЗ ПОРЕСКУ ПРИЈАВУ ПППДВ ЗА МЕСЕЦ ФЕБРУАР**”замењују се речима: „**ПОДАЦИ ИЗ ФИНАНСИЈСКОГ ИЗВЕШТАЈА ЗА**ˮ.

У Обрасцу ПИД ПДВ 1 – Претежан извоз добара у иностранство, који је одштампан уз Уредбу о критеријумима на основу којих се утврђује шта се, у смислу Закона о порезу на додату вредност, сматра претежним прометом добара у иностранство („Службени гласник РС”, бр. 124/04, 27/05 и 4/13), речи: „**ЗА МЕСЕЦ \_\_\_\_\_\_\_\_ 200\_. ГОДИНЕ**” замењују се речима: „**ЗА ПОРЕСКИ ПЕРИОД \_\_\_\_\_\_\_\_\_ 20\_\_. ГОДИНЕ**”, а у тач. 1, 2. и 3. речи: „1. јануара 200\_. године” замењују се речима: „1. јануара 20\_\_. године”.

Образац ИПИД ПДВ – Изјава о претежном промету добара у иностранство у 2004. години, који је одштампан уз Уредбу о критеријумима на основу којих се утврђује шта се, у смислу Закона о порезу на додату вредност, сматра претежним прометом добара у иностранство („Службени гласник РС”, бр. 124/04, 27/05 и 4/13), брише се.

Члан 6 .

Ова уредба ступа на снагу наредног дана од дана објављивања у „Службеном гласнику Републике Србије”.

05 Број:

У Београду, 24. фебруара 2015. године

В Л А Д А

ПРЕДСЕДНИК

Александар Вучић